Ոսկեդարեան գրականութեան շարքում Մաշտոցի Վարքը միակն է, որ վստահօրէն պատկանում է Կորիւնի գրչին. նրան վերագրուածների մէջ է Եւթաղի նախադրութիւնների թարգմանութիւնը: Վարքը գրուել է 443-449 թթ., հաւանաբար աւելի մօտ առաջին ժամկէտին: Վարքի կրճատուած ու փոփոխուած տարբերակները մտել են Ճառընտիրների ու Յայսմաւուրքների մէջ: Որոշ առանձնայատկութիւններ աշխատութիւնը առնչում են ներբողի ժանրին, սակայն գերակշռում են բուն վարքային ձեւերը: